'एक इंच मुस्कान' की अमला के चरित्र से स्पष्ट होता है कि पति द्वारा परित्यक्ता हो कर नारी सबकी दया,सहानुभूति और उपेक्षा की पात्र बन जाती है..उसका कहना है ,'पति के अतिरिक्त भी बहुत कुछ ऐसा होता है जो नारी जीवन को पूर्ण बना सकता है..मैं विवाह नहीं करना चाहती उस ऊँचाई को पाना चाहती हूँ जहाँ जाकर यह सब निरर्थक लगने लगे ,' पति,और परिवार ही नारी का सबसे सशक्त बंधन होता है.जब वही टूट गया तो अमला अपने को क्यों बँधने दे .लेकिन इसके साथ ही उसे अपने जीवन की निरर्थकता का बोध भी होता है.